Jaco Kriel se tugsaak lyk nie so eenvoudig | Maroela Media
Jaco Kriel in 'n wedstryd teen die Sharks. (Foto: GB Jordaan)
Sanzaar sê in 'n nuusverklaring Maandag dat Kriel voor 'n tugkomitee van die liggaam sal verskyn. Die datum en tyd sal bevestig word.
Kriel sou Sondag voor Sanzaar se vuilspelkomitee verskyn, nadat die wedstrydkommissaris besluit het die geel kaart waarmee hy in die wedstryd gestraf is, moes eintlik 'n rooie gewees het.
As hy skuld sou erken en die opgelegde straf aanvaar, sou dit die einde van die saak wees.
Hoewel Maandag se verklaring geen besonderhede verstrek nie, kan 'n mens bloot aflei dat Kriel óf skuld ontken, óf nie 'n opgelegde straf wou aanvaar nie.
Die saak spruit uit 'n voorval in die 26ste minuut van die kragmeting toe Kriel 'n skop van die Stormers-losskakel, Robert du Preez, afgestorm en hom oënskynlik laat getref het.
Die skeidsregter, Jaco Peyper, het op 'n geel kaart besluit, klaarblyklik omdat hy geglo het Kriel het dit nie met opset gedoen nie.
♦ Pale Toe! se lesers het intussen skerp te velde getrek teen wat hulle as Sanzaar se dubbele standaarde beskou.
Hulle verwys na veral drie Stormers-Springbokke wat na hul mening in dieselfde wedstryd straf of uitwysing vir vuilspel verdien het, maar skotvry daarvan afgekom het.
Ek stem heelhartig saam. Daar was 3 duidelike gevalle van vuilspel wat nie uitgewys is nie. Kholisi se duidelike hou in n' leeu speler se gesig, is nie eens 2 keer na gekyk nie maar die televisie skydsregter vind dit nodig om in te tree be Jaco se geval. Om nie eens te praat van Carr se blatante vuilspel voor Jaco Peyper nie. Swak skeidsregter en swakker televisie skeidsregter. Hoe die wedstryd kommissaris die "gemis" het grens aan kriminaliteit.
Ja Joe en dan was daar nog die gebalde vuis stampery van Groot Meneer Etsebeth ook.
Na my mening was daar geen kwaad of intensie vanaf kriel nie. Die reels bly die reels maar die skeidsregters se onvermoee om week na week konsekwent op te tree ontbreek weereens. Carr het een arm gebruik maar het coetzee vol met die skouer geloop en 'n besering veroorsaak. In week een van super rugby was alles wat op gegly het as hoog gestraf en koelkas toe gestuur. Vermaak was in dieselfde insident skuldig aan 'n hoogvat maar geen kaarte nie.
Eenooglikheid, duidelik dat uitwysing deur persoon wat een of ander agenda het teen Kriel of die Leeus span, dalk net suur druiwe vir verloor. Word persoon wat uitwysing doen betaal en deur wie is die vraag.?